Hei yhdistyksemme jäsen!

Tässä muutamia tiedotettavia asioita:

-Tervetuloa viettämään Pohjois-Savon terveydenhoitajayhdistyksen ja Orion Pharman yhteistyössä järjestämää jouluista virkistysiltaa perjantaina 23.11.2012 klo 18.30 alkaen Orionin tiloihin osoitteeseen Volttikatu 8, Kuopio. Illan ohjelmassa Orion Pharman puheenvuoro, hyvää ruokaa, arpajaiset, Pohjois-Savon vuoden terveydenhoitajan julkistaminen ja pientä yllätysohjelmaa.

Sitovat ilmoittautumiset 14.11 mennessä sihteerillemme: savolainensanna@hotmail.com. Mahdolliset erityisruokavaliot mainittava ilmoittautumisen yhteydessä. Mukaan pääsee 60 ensimmäiseksi ilmoittautunutta jäsentä. Mukaan jouluista juhlamieltä ja pieni paketti pukinkonttiin.

-Terveydenhoitajapäivät järjestetään 7-8.2.2013 Tampereella. Yhdistys on järjestänyt useana vuonna kyydin terveydenhoitajapäiville ja haluaisimmekin nyt kartoittaa, kuinka moni olisi lähdössä yhdistyksen järjestämään, jäsenilleen ILMAISEEN, bussikuljetukseen? Mikäli halukkaita lähtijöitä olisi 20 tai enemmän, kyyti todennäköisesti järjestetään. Joten kaikki th-päiville mahdollisesti lähtevät, laittakaa viestiä puheenjohtajalle: m\_stranius@hotmail.com marraskuun loppuun mennessä!

-Ensi vuoden vuosikokous pidetään todennäköisesti helmikuussa 2013 Kuopiossa. Tarkempaa infoa lähempänä. Aktiivisia toimijoita kaivataan, joten jos tunnet paloa yhdistystoimintaan ja terveydenhoitotyön kehittämiseen, niin ilmianna itsesi ☺ Myöskin kaikenlaiset kehittämisehdotukset ovat tervetulleita!

Tunnelmallisia loppusyksyn päiviä toivottelee: Pohjois-Savon terveydenhoitajayhdistyksen hallitus